google/wiki40b huggingface dataset:
Lushan (Pingdingshan)

Lushan (kinesisk: 鲁山县; pinyin: Lǔshān Xiàn) er et fylke i provinsen Henan i Folkerepublikken Kina. Det ligger under byprefekturet Pingdingshan.
Fylket hadde 818 065 innbyggere i 1999.

Kulturminner

Jernsmelteovnen i Wangchenggang (Wangchenggang yezhi yizhi, 望城岗冶铁遗址), keramikkovnen i Duandian (Duandian yaozhi, 段店窑址) og Yuan Cishan-tavlen (Yuan Cishan bei, 元次山碑) (Yuan Jie) ble i 2006 oppført på Folkerepublikken Kinas liste over kulturminner.

Samferdsel

Kinas riksvei 311 går gjennom området. Traseen begynner i Xuzhou, går gjennom provinsen Anhui og videre inn i Henan der den ender i fylket Xixia.
Geoff Downes

Buggles og Yes

Downes startet sin karriere i new wave-bandet The Buggles, som han startet sammen med Trevor Horn i 1977. Duoen fikk i 1979 en hit med singelen «Video Killed the Radio Star» som også ble åpningssangen da MTV åpnet sine sendiger. I 1980 ble de vervet til progrockgruppen Yes, hvor Downes erstattet Rick Wakeman på keyboard. Han var med på albumet Drama og den etterfølgende turneen.

Asia og solokarriere

Da Yes i 1981 ble oppløst, startet Downes og gitaristen Steve Howe fra Yes sammen med Carl Palmer fra Emerson, Lake & Palmer og John Wetton fra King Crimson supergruppen Asia. Gruppen hadde en del hits i tidlig på 1980-tallet, blant annet «Heat of the Moment» fra debutalbumet Asia.
Parallelt med Asia har Downes også spilt inn en rekke soloalbum og arbeidet med andre musikere, som John Wetton og Glenn Hughes. Han har også produsert album fra blant annet Mike Oldfield, Thompson Twins og GTR.

Gjenforening av Asia

Mens øvrige medlemmer har kommet og gått, fortsatte Downes å drive bandet og var en periode det eneste av det originale medlemmene, fram til gjenforeningen av originalbesetningen i 2006. Han var med på gjenforeningsturneen og albumet Phoenix som ble utgitt i 2008 og på oppfølgeren Omega som kom i 2010.

Tilbake i Yes

Downes ble på våren 2011 igjen medlem av Yes, og denne gangen erstattet han Oliver Wakeman. Yes ga ut et nytt album, Fly from Here, sommeren 2011 og Downes bidrar på det nye albumet som keyboardist og låtskriver. Bandet var i 2011 også på turné i Nord-Amerika og Europa. I juni 2014 ga Yes ut albumet Heaven & Earth, hvor Downes igjen bidrar med keyboard og som låtskriver.
Sofie Karoline Haugen

Personlig

Haugen er en yngre søster av August Teodor Haugen og kusine av Tormod Bjørnetun Haugen, begge aktive i Sandefjord Skøiteklub. Hun tok sin første nasjonale seniormesterskapsmedalje i Enkeltdistanse-NM 2013, samtidig med fetter Tormod.
Endemorene

Endemorene er voll av stein, grus og leire avsatt framfor en isbre i en periode med stagnasjon, der breen trekker seg tilbake. Av ulike typer morener er endemorenene de som er best synlige i landskapet. Ei rekke voller viser hvor langt breen har trengt fram til forskjellige tider. De ulike trinn kan identifiseres og dateres, og de har gjerne navn etter bestemte lokaliteter, f.eks. Tjøme-Hvaler-trinnet.
Endemorener kan også betegnes som israndavsetninger, morener avsatt langs randen av isbreen.

Endemorener i Norge

De yngste er små og er lett synlige foran dagens isbreer. I Norge finner man 6-7  endemorener framfor en bre. Har breen gått fram i en dal (dalbre), har endemorenen gjerne form som en halvsirkel. Mange innsjøer er oppdemt av endemorener (bresjø).
På 1700-tallet ble det skapt mange endemorener som i dag ligger mange kilometer fra dagens brefront for eksempel framfor flere utløp fra Jostedalsbreen.
Briksdalsbreen gikk i perioden 1987–1996 fram 400 meter. Fra 1996 har den gått tilbake 100 meter.

Forskningshistorie

Geologen Theodor Kjerulf var den første som beskrev de store kvartærgeologiske løsmassene på Østlandet som avsetninger fra istiden.
Flame Towers

Flame Towers ('Flammetårna') er tre skyskrapere i Baku i Aserbajdsjan, bygget på en høyde over byen. Det høyeste tårnet har en høyde på 190 meter. Bygningene er de høyeste i Baku og i hele Kaukasus. Bygningene er ment å etterligne flammer, som er nasjonalsymbolet i landet. Tårnene har en estimert kostnad på 350 millioner US-dollar. Byggingen av tårnene startet i 2007 og var utvendig ferdig i 2012.

I kulturen

Bygningen var dokumentert i en episode av Extreme Engineering på Discovery Channel og Science Channel. Episoden ble kalt «Azerbaijan's Amazing Transformation».
Pedinorrhina swanziana

Utseende

En middelsstor (ca. 20 millimeter), avlang, litt flat, svart gullbasse, dekkvingene med en smal, gul sidestripe. Pronotums sider er oransje.

Utbredelse

Arten er utbredt i Ghana og Elfenbeinskysten.
Kabelferge

Kabelferge er en båttype, et framkomstmiddel på vann som ved hjelp av kabler drar fergen over fra den ene siden av vannet til den andre. Drivkraften er som oftest å dreie rundt på et håndtak.
MF «Nissen» er en motordrevet kabelferge som trafikkerer sambandet Fjoneferga på innsjøen Nisser i Telemark.
Fluxx

Fluxx er et kortspill designet av Andrew Looney og utgitt av LooneyLabs. I dette spillet forandres reglene underveis i spillet.

Regler

Spillet starter med at hver spiller får utdelt tre kort, og man blir enig om hvem som skal begynne. Reglene til spillet forandrer seg gjennom spillets gang, og hver spiller må trekke inn/ legge ut kort i henhold til de reglene som til en hver tid gjelder. Kortene er delt inn i fire kategorier: regel-, handlings-, mål- og oppbevaringskort. Når man spiller et regelkort, betyr det at en ny regel kommer inn i spill. Dersom det finnes eldre regler som motsier en nyere regel, vil den gamle regelen måtte vike plass. Handlingskortene lar spillere gjøre en handling, som er spesifisert på kortet. Målkortene bestemmer hvilke oppbevaringskort man trenger for å vinne (disse vil og bli byttet ut underveis i spillets gang). Siste korttype er oppbevaringskortene, disse skal spillerer legge på bordet foran seg, slik at alle ser de. Dersom en spiller har den/de oppbevaringskortene som er spesifisert på målkortet, vil denne spilleren vinne.
El Condor

Handling

En straffange får høre at general Chavez fra den meksikanske hær har samlet Mexocos gullreserver i fortet El Condor. Han rømmer og slår seg sammen med banditten Jaroo som lover å stille opp med hundre Apache-indianere mot å få halvdelen av gullet. Soldatene blir massakrert og festningen erobret, men "gullbarrene" viser seg å inneholde bly. Dermed blir det en konflikt mellom partene.

Om filmen

Den amerikanske filmkritikeren Roger Ebert gav den bare 1,5 av 4 stjerner, og skrev følgende: «And what "El Condor" lacks in intelligence, it makes up for in stupidity». 
VGs filmanmelder gav den terningkast tre.
Scott County (Indiana)

Historie

Scott County ble opprettet i 1820 fra deler av fylkene: Clark, Jackson, Jefferson, Jennings og Washington. Det fikk sitt navn etter general Charles Scott som var guvernør i Kentucky fra 1808 til 1812.

Geografi

Ifølge folketellingen i 2010 har fylket et totalt areal på 499,2 km², hvorav 493.1 km2 (eller 98,78%) er land og 6,1 km² (eller 1,22%) er vann.
Pelle-gruppen

Pelle-gruppen var en norsk sabotasjegruppe som var aktiv på Østlandet fra høsten 1944, og ble ledet av Ragnar Sollie. Bakgrunnen for gruppens aksjoner var den tyske okkupasjonen av Norge.

Bakgrunn

Sollie hadde vært sabotør i den kommunistiske «Osvald-gruppen», ledet av Asbjørn Sunde, men måtte flykte til Sverige våren 1943. I april 1944 vendte han tilbake til Norge i spissen for en gruppe som ønsket å bli med i Osvald-gruppen, men det viste seg at den var i ferd med å bli demobilisert etter ordre fra NKVD, det russiske Folkekommisariatet for Innenrikssaker.
Derfor startet Sollie sommeren 1944 en ny sabotasjeorganisasjon som ble kalt «Pelle-gruppen». Sollie kontaktet kommunistpartiets leder Peder Furubotn, som utnevnte Sollie til sabotasjeleder i Oslo. Gruppen var organisert rundt en ledelse på 3-4 personer som hadde kontakt med et varierende antall undergrupper.
Fra sin base i ei hytte på Krokskogen utførte Pelle-gruppen en rekke vellykkede aksjoner høsten 1944.
Virksomheten ble finansiert bl.a. ved å rane Oslo Sporveiers lønningskontor.
Av 16 aksjoner er den mest kjente sprengningen av seks skip og en kran på Nyland- og Akers mekaniske verksted i Oslo 23. november 1944. Et av skipene var MS Troma. Skipet ble hevet etter krigen og reparert. Det fikk deretter navnet MS Max Manus. Max Manus fikk dermed æren for en aksjon utført av «Pelle».
Som Asbjørn Sunde, ble Sollie kritisert av kommunistpartiet for å være for egenrådig og aktiv.
Pelle-gruppen ble revet opp på grunn av arrestasjoner ved årsskiftet 1944-1945. Elleve medlemmer ble dømt til døden, og syv ble henrettet i februar og mars 1945. Av uklare årsaker ble dødsdommene til Sollie og tre andre medlemmer ikke eksekvert.
Ti gruppemedlemmer som mistet livet i motstandskampen ble i 1948 tildelt Krigsmedaljen post mortem for å ha kjempet og falt for Norges sak.
Gruppen har etter krigen fått lite anerkjennelse for sin innsats, men den 27. september 2013 ble de to gjenlevende medlemmene av gruppen hedret av forsvarsminister Anne-Grete Strøm-Erichsen. Den 22. november 2013 ble gruppen hedret med et minnesmerke. Gruppen og dens to gjenværende medlemmer, Reidar Kjell Formo og Sverre Kokkin, ble i den anledning hedret i Oslo rådhus med Kronprins Haakon til stede. Minnesmerket er laget av Kirsten Kokkin, datter av Sverre Kokkin, og er plassert på Aker Brygge.
Det kan se ut til at et tredje gjenlevende Pelle-medlem, Kasper Johansen, ble uteglemt i den anledningen.

Dokumentarfilm

Gruppens aktivitet ble skildret i Morten Conradi og Øystein Rakkenes dokumentarfilm Det siste vitnet, fra 2013.
Ved siden av sabotasjeaksjonene skildrer den de gjenlevende medlemmenes kamp for å få anerkjennelse for innsatsen de gjorde under krigen.
Namdalspil

Utbredelse

Namdalspil vokser i Nord-Europa, og er i Norden sjelden og stort sett plantet på det sentrale Østlandet, på Sørlandet og langs kysten opp til Bodø. Den finnes også spredt i hager og parker i Sør-Sverige, rundt Helsingfors, og i hele Danmark.
Lille Svenstrup

Lille Svenstrup er et gods i Bringstrup sogn i Ringsted kommune i Danmark, med nåværende hovedbygning oppført i 1898. Lille Svenstrup Gods er på 420 hektar. Siden 1851 har godset vært eid av familien Grüner/Garth-Grüner.
Det tekniske universitet i Gdańsk

Det tekniske universitet i Gdańsk (polsk Politechnika Gdańska) er den største polytekniske høyskole i nordlige Polen. Den består av ni fakulteter og har over 20 000 studenter og 2 500 ansatte. Den ble grunnlagt i 1904 som Königliche Technische Hochschule zu Danzig og åpnet i sin nåværende form i 1945.

Historie

Den polytekniske høyskolen ble grunnlagt som Köngliche Technische Hochschule zu Danzig i 1904, med det formål å fremme utdanningen innen de tekniske fag i Danzig (Gdańsk) og byens omkringliggende områder. Den hadde til å begynne med seks fakulteter og 246 studenter. 
Etter første verdenskrig ble den utnevnt til teknisk høyskole i fristaden Danzig (Technische Hochschule der Freien Stadt Danzig) i 1921, denne gangen med kun 3 fakulteter. Noen år senere hadde høyskolen 1650 studentplasser, og om lag 30 % av studentene var polakker. 
Mot slutten av 1920-tallet og under andre verdenskrig ble den gjort om til «en bastion for tyskheten» av tyske nasjonalister, som fremmet antipolske stemninger ved høyskolen. De polske studentene og foreleserne ble tvunget til å forlate universitetet i 1939, og under andre verdenskrig ble det gjort om til en (i sin helhet) tysk, statlig institusjon. 
Mot slutten av krigen evakuerte den tyske gruppen ansatte seg, og før sovjetiske styrker nådde Danzig, var universitetsbygningene for det meste i god stand. Da Den røde armé inntok byen satte den sannsynligvis fyr på den representative Hovedbygningen, som ble sterkt skadet og 60 % ødelagt. Alt i alt ble 16 % av universitetsbygningenes kubatur ødelagt.
I 1945 ble høyskolen gjort om til et statlig teknisk universitet av den polske regjeringen og gjenoppbygningen startet. Det nye universitetet ble betraktelig utvidet med henhold til antall studenter og ansatte, så vel som faglig tilbud.
Ambeodontus

Utseende

Middelsstore, avlange, mørkt brunlige trebukker. Antennene er noe kortere enn kroppen. Pronotum er bredere enn langt, avrundet sekskantet med en stor, butt tann på hver side, to knøler midt oppå. Dekkvingene er nokså smale, jevnbrede, avrundede i spissen. Beina er middels lange og kraftige.

Utbredelse

Artene er utbredt i Australia, New Zealand og Chile.
Alto Lindoso-demningen

Alto Lindoso-demningen er et vannkraftverk som demmer opp elva Minho i Portugal. Kraftverket har en installert produksjonseffekt på 630 MW, og anlegget stod ferdigbygget i 1992.
Silje Sandmæl

Personlig liv

Sandmæl er gift og har tre barn.
Dorothy

Etymologi

Dorothy er den engelske formen av Dorothea, som har gresk opprinnelse. Navnet er dannet som en feminin form av Dorotheus (gresk: Δωροθεος), dannet av doron, «gave», og theos, «gud».

Kjente personer med navnet

Personene i listen er ordnet kronologisk etter fødselsår.
Vestredalen (Kvinesdal)

Vesterdalen er dalføret som går langs Kvina fra Liknes til Risnes og videre til Knaben gard og Knaben gruver.
Fylkesvei 465 går gjennom hele dalen, som krysses av Sørlandsbanen ved Storekvina. Ved Trelandsfoss ligger et gammelt tresliperi som produserte tremasse til papirindustrien. Fossen er også endestopp for laksens gytevandring i elva.
Skjerjevatnet

Kraftutbygging

Vatnets naturlige utløp er mot nord til Storelva, men vannføringen fra vatnet har siden 1960-tallet vært overført til Årnesvatna og videre til Matresvassdraget for å benyttes til kraftproduksjon i Matre kraftverk. Skjerjevatnet er ikke regulert, ut over overføringen. Vannet som overføres tilsvarer en middelvannføring på 0,26 m³/s, noe som utgjør 5% av Storelvas vannføring ved munningen i Indre Oppedal.

Fiske

I likhet med andre vassdrag i området ble Indre Oppedalselva negativt påvirket av sur nedbør, spesielt i de høyereliggnede deler av nedbørfeltet, hvor det på 1980-tallet ble registrert reduserte fiskebestander. Undersøkelser i senere år har imidlertid vist en forbedring og tildels normalisering av forholdene.
Loose Change

Loose Change er en amerikansk dokumentarfilm om terrorangrepet 11. september 2001, skrevet og regissert av Dylan Avery.
Filmen er av kontroversiell art, da den går i mot de offisielle beretningene om terroraksjonen. Filmen hevder bla. at det ikke var et terrorangrep, men et iscenesatt angrep av den amerikanske regjering. Filmen er en oppsummering av flere konspirasjonsteorier rundt hendelsene den 11. september 2001.
Barry Ferguson

Landslagsspill

Ferguson debuterte på landslaget 20 år gammel mot Litauen den 5. september 1998. Men en skade forhindret at han startet i flere kamper. Han fikk faktisk ikke flere landskamper før nesten et år senere, i en 2-1 seier mot Bosnia-Hercegovina den 4. september 1999.
Ferguson har vært landslagskaptein for Skottland hele 27 ganger. Han ledet laget til et av de beste resultatene i moderne fotballhistorie, da de slo de tidligere verdensmestrene  Frankrike 1-0 på Parc des Princes i Paris den 12. september 2007. Dette kompletterte en dobbel av 1-0 seire mot franskmennene iløpet av kvalifiseringskampene i Fotball-EM 2008. 
Ferguson og landslagskollega keeper Allan McGregor gikk sammen på fylla før en landskamp mot Island den 1. april 2009. Derfor ble begge to vraket fra startoppstillingen, og plassert på benken. Der ble de to filmet da de signaliserte v-tegnet for åpne tv-kamera. Dette resulterte i at det skotske fotballforbundet den 3. april bestemte seg for å stenge ute begge spillerne fra videre landslagsspill for livstid.
Ares Desktop

Ares Desktop er en tidligere Linuxdistribusjon fra USA som var basert på Fedora. Distribusjonen ble levert med egen programvare for skolen og næringslivet.
Distribusjonen benyttet skrivebordsmiljøet KDE. Distribusjonen støttet datamaskinarkitekturen 32-biter i386.
Alpha 2 ble lansert 24. april 2004.
Get a life

«Get a life» (no. skaff deg et liv) er et engelskspråklig idiom med opprinnelse i USA. Det er vanligvis ment som en hån for å indikere at personen tiltalt på denne måten vier en overdreven mengde tid til trivielle eller håpløse gjøremål. Uttrykket har også forekommet som en mer empatisk variant av «get a job» (no. skaff deg en jobb)
som skal indikere at den tiltalte personen bør komme seg ut i verden og stå på egne bein uten støtte fra f.eks. foreldre eller velferdsordninger. 
«Get a life» kan også bli rettet mot en som blir oppfattet som ensporet og dermed foreslå at vedkommende burde finne andre, mer praktiske interesser eller hobbyer, gå ut med potensielle kjærester og skaffe seg sitt eget hjem. Dette innbefatter også personer som vier mye tid til sitt arbeid (er såkalt gift med jobben uten at dette er av økonomiske grunner eller lojalitet til arbeidsgiveren) og ikke tar seg tid til å nyte livet.
Noen ganger har uttrykket blitt brukt mot personer som blir ansett som påtrengende eller som blander seg inn i andres saker. Det er da en annen måte å uttrykke at vedkommende bør skaffe seg sitt eget liv eller rett og slett holde seg unna.
Marskland

Marskland er ei slags myr i det litorale området mellom land og salt- eller brakkvann, område som ble tørrlagt når det er fjøre sjø. Området er dominert av saltplanter. Historisk har marskland vært regnet som «ødeland», i lag med andre våtmarksområde. Marskland er noe av de mest biologisk produktive leveområdene på jorda, nesten på nivå med tropiske regnskoger. Det daglige tidevannet fører med seg næringsstoffer, som legger seg til rundt planterøttene i marsklandet. Den naturlege kjemiske aktiviteten til saltvann (eller brakkvann) og tendensen algene har til å blomstre opp i det grunne, uskjermete vannet, fører også med seg stort biologisk mangfold.
Marskland har vist seg nyttig som vern mot uvær. Tidligere ble store marsklandsområde tørrlagte og utnyttet til jordbruk og urban utvikling, men i USA og Europa blir disse områda i dag vernet. Stadig flere marsklandsområde blir gjenopprettet slik de en gang var.

Nødvendige vilkår

Marskland oppstår bare langs kysten, i bukter og estuar (elvemunninger) der tidevannsstrømmen er relativt svak, og der annen erosjon er liten slik at vegetasjonen klarer å slå rot. De er vanlige langs estuar, i lukkete bukter og fjorder.

Vegetasjon

Plantemangfoldet er relativt lavt ettersom plantene må tåle salt, kunne være helt eller delvis dekket av vann og oksygenfattig gjørme. De mest vanlige marsklandsplantene er salturt og spartina, som finnes over hele verda. De er ofte de første plantene man finner på ei slamflate og via økologisk rekkefølge flytter de seg inn på marsklandet. Skuddene deres flytter tidevannsstrømmen over slamflata, mens røttene deres setter seg ned i gjørma og stabiliserer denne, samt at de fører oksygen ned i gjørma som andre planter kan nytte seg av seinere. Planter som strandrisp, vassgro og forskjellige starr og siv vokser så snart de første plantene har slått seg ned.
Amara brunnea

Utbredelse

Amara brunnea finnes i Norge, og nesten i hele Europa, men mangler helt sørvest. Den finnes i Nord-Amerika og Asia.

Utseende

Amara brunnea er 5,2-6,8 mm lang. Brystskjoldets bakhjørner er tydelig avsatt, men uten å være markert utstikkende. Sidene er ikke innsvinget og bakhjørnene er like brede som dekkvingenes skuldre, slik at billen får et ovalt utseende.   Dekkvingene tredje rille-mellomrom (fra midtlinjen / sømmen)  mangler helt børstepunkter, en fordypning med ett stivt oppstående hår. Antennene er lyse, nesten gule.

Levevis

Amara brunnea lever på steder med grusholdig grunn. Ofte i mose, der det er løvskog med bjørk.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Lochmaea

Utseende

Små til middelsstore, avlange, blanke, brunlige bladbiller uten metallglans. Kroppen er nokså jevnbred, antennene noe kraftige.

Levevis

Både larvene og de voksne (imago) er planteetere. Flere  av disse artene kan ha påfallende masseforekomster, der de kan snauete vertsplantene. De flyr godt og kan gjerne ses svermende om våren.

Utbredelse

Slekten har en palearktisk utbredelse, inkludert det meste av Norge.
Kalandseidet

Kalandseidet ligger i Fana bydel i Bergen. Det er et landområde (eid) mellom Kalandsvatnet og Osvassdraget. I eldre tid gikk grensen mellom Sunnhordland og Nordhordland her.

Kommunikasjon

Hovedveien (E39, Osveien) mellom Bergen og Os går over Kalandseidet. Vestover fra eidet går det vei til Fana kirke. Nordøstover går det vei innover Hauglandsdalen, med forbindelse (ikke kjørbar) til Samnanger (anleggsvei).
Nesttun-Osbanen hadde stasjon på Kalandseidet 1894–1935. Stasjonsbygningen ble revet i 1908 og flyttet til Fane stasjon. Samtidig med jernbanelinjen ble det åpnet butikk (landhandel) og poståpneri. Butikken var i lange tider den nærmeste butikken for folk fra Os som ville kjøpe øl, siden butikkene der ikke fikk selge.
Postkontoret ble lagt ned i 1996 og dagligvarebutikken i 2005, men i 2006 ble det etablert både en eksklusiv bilbutikk (eksisterer ennå) og kiosk/kolonial (nedlagt sommeren 2007) i de gamle lokalene til dagligvarebutikken. Det ble senere etablert en restaurant med navn El Toro Tapasbar & Restaurant i de samme lokalene, men denne ble nedlagt i 2010.  Postadressen Kalandseidet omfatter et større område enn selve eidet. Postnummeret er nå 5229 (tidligere 5210).

Fotball

Kalandseid idrettslag samler alle de idrettsinteresserte i området. Idrettslaget ble stiftet i 1962, og har aktiviteter innenfor turn, håndball, fotball, orientering og ski. Fotballgruppen er i særklasse størst, og kvinnefotballen har alltid vært en sentral del av fotballgruppen. Idrettslaget har et veldig moderne anlegg. Helt ny idrettshall ble åpnet i 2003, og på fotballbanen ble det lagt krøllgress i 2007. A-laget har tilhold i 5. divisjon, men senest i 1997 var A-laget i 3. divisjon.

Kjente personer

Av kjente personer bosatt på Kalandseid kan nevnes Kurt Oddekalv (leder for Norges Miljøvernforbund). Toppkusken Atle Hamre er født på Hamre ved Kalandsvannet og toppkusken Gunnar Austevoll er født like ved selve Kalandseidet.
Klavierbüchlein für Wilhelm Friedemann Bach

Klavierbüchlein für Wilhelm Friedemann Bach (originaltittel Clavier-Büchlein vor Wilhelm Friedemann Bach) er en samling mindre komposisjoner Bach satte sammen som et hjelpemiddel i undervisningen av sin eldste sønn, Wilhelm Friedemann Bach. Verket er skrevet for ulike klaviaturinstrumenter, hovedsakelig klavikord og cembalo.

Tilblivelse

Bach noterte oppstartdatoen 22. januar 1720 på tittelbladet; da var Wilhelm Friedemann drøyt ni år gammel. De fleste stykkene er tidlige versjoner av stykker i samlingen Das Wohltemperierte Klavier og Inventionen und Sinfonien. I tillegg finnes noen suiter av andre komponister og flere enkeltsatser, hvorav mange med omstridt komponist; til dels er det nok snakk om komposisjonsforsøk av Wilhelm Friedemann. Forfatterne av verkfortegnelsen Bach Werke Verzeichnis tilskrev Neun Kleine Präludien (BWV 924 til 932) Johann Sebastian, men mange musikkforskere mener de er av Wilhelm Friedemann.
To år senere begynte Bach på et lignende hefte for sin andre kone: Notenbüchlein für Anna Magdalena Bach, og få år senere et andre hefte for henne. Eventuelle lignende hefter han måtte ha laget for sine andre sønner og mange elever er ikke bevart.

Innhold

Boka begynner med en tre siders oversikt over notesystemet (nøkkelsymboler, ornamentikk, fingersetning). Stykkene er stort sett ordnet i en pedagogisk rekkefølge. Heftet starter med Applicatio C-dur (BWV 994) og Präludium g-moll (BWV 930), som er de eneste eksempler på autografe fingersetninger fra Bachs hånd. Bachs eneste andre verk med fingersetninger er C-dur-Präludium BWV 870a, men de er ført inn av Johann Caspar Vogler (1696–1765), Bachs elev og etterfølger i Weimar.
Deretter følger noen lette enkeltsatser – preludier og koralbearbeidelser – og så elleve preludier som han senere omarbeidet og innlemmet i Das Wohltemperierte Klavier. Etter noen ytterligere enkeltsatser og skisser følger tidlige versjoner av Tostemte Inventionen, så suiter av Richter, Telemann og Stölzel – med Friedemanns små komposisjonsforsøk innimellom – og til slutt Trestemte Inventionen.